Cheftræner Erik Hamrén har rystet posen og skiftet ud på fire pladser inden AaB's vigtige kamp mod Brøndby.

Når AaB klokken 18 løber på banen i Brøndby er det med håbet om at vinde tre livsvigtige point, der - i hvert fald for en stund - vil efterlade Brøndby på den nedrykningsplads som AaB lige nu besidder. Sidst AaB var på besøg i Brøndby blev det til en 1-0 sejr over sidste års bronzevindere. Og formlen til at gentage succesen lyder, ifølge anfører Lucas Andersen, der i aftenens opgør starter på bænken og dermed giver anførerbindet videre til Lars Kramer, på hårdt arbejde og struktur i forsvaret. - Vi skal ikke tillade chancer, forsøge at gøre det rigtig svært for Brøndby. Og så skal vi have den kvalitet på bolden som jeg synes vi havde i de første 20 minutter mod blandt andet Viborg og i store perioder også mod Lyngby hvor vi får sat nogle gode ting sammen, der gør at vi både kommer frem til chancer og standardsituationer og får øget presset omkring deres mål. AaB har indtil nu haft en rædderlig efterårssæson, og det er ingen underdrivelse at sige, at klubben er midt i en krise. Cheftræner Lars Friis er fortid - og det samme er Inge André Olsen, der var sportschef i klubben. Utilfredse fans har gentagne gange højlydt udtrykt deres utilfredshed med både spillet på banen - og på klubbens ageren på kontorerne. Og det påvirker da også truppen. - Det er klart at det ikke er sjovt at ligge hvor vi gør, men vi ved, at det kræver én ting og det er hårdt arbejde. Og det er det, der bliver leveret gennem ugen på træningsbanen. Det er blod, sved og tårer og det er det, der gør, at vi kan stå her i dag med en god følelse og blive ved med at tro på at vi kan skabe resultaterne, blive ved med at arbejde hårdt og få vendt det her. Der er kun os til at gøre det - de 11 mand, der starter på banen, udskifterne og trænerstaben - og så med en fantastisk opbakning fra fansene. Anfører på bænken Men Lucas Andersen er altså ikke blandt de 11, der starter på banen i Brøndby. Erik Hamren tager nu konsekvensen af de dårlige resultater og ændrer på fire pladser inden dagens vigtige kamp mod Brøndby på udebane Mest bemærkseværdigt er nok at angriberen Alan Sousa starter ude, men også anfører Lucas Andersen, Kristoffer Pallesen og Jacob Ahlmann er blevet ofret til en kamp hvor AaB med sejr kan overlade nedrykningspladsen til netop Brøndby Vi har vores reporter Mogens Jørgensen med til kampen. Han følger efterfølgende  op på resultatet med interview og analyse.